
РЕПУБЛИКА СРПСКА
ОПШТИНА НЕВЕСИЊЕ
НАЧЕЛНИК ОПШТИНЕ
Цара Душана 44, 88 280, Тел. 059/601-011, 059/601-551, факс 059/601-018, е-пошта nacelnik.nevesinje@gmail.com,
www.opstinanevesinje.rs.ba

Број: 02/012.10-257/26
Датум: 18.08.2026. године

На основу члана 59. и 82. став (3) Закона о локалној самоуправи („Службени гласник Републике Српске“, бр. 97/16, 36/19 и 61/21), члана 67. и 88. Статута општине Невесиње („Службени гласник општине Невесиње“, бр. 6/17 и 16/17) и тачке V Одлуке о расподјели новчаних средстава за помоћ дјеци која похађају подручна одјељења Oсновне школе „Ристо Пророковић“ Невесиње до V (петог) разреда („Службени гласник општине Невесиње“ број: 9/23), начелник општине  о б ј а в љ у ј е 


Ј А В Н И   П О З И В
за расподјелу новчаних средстава за помоћ дјеци која похађају 
подручна одјељења Основне школе „Ристо Пророковић“ Невесиње до V (петог) разреда

I
Овим Јавним позивом дати су услови и начин расподјеле новчаних средстава дјеци која похађају наставу у оквиру подручних одјељења Основне школе „Ристо Пророковић“ Невесиње.


II
Критеријуми за остваривање права на финансијску помоћ су:
· да дијете похађа наставу у једном од подручних одјељења Oсновне школе „Ристо Пророковић“ Невесиње;
· да дијете похађа наставу у једном од одјељења у петоразредној подручној основној школи.


                                                                      III
1) Финансијска помоћ се исплаћује на текући рачун родитеља дјеце из тачке I овог Јавног позива, за вријеме трајања школске 2026/2027. године у мјесечном износу од 100,00 КМ.
2) Исплата предметних новчаних средстава ће се вршити током 2026. године за четири мјесеца (септембар – децембар), а у 2027. години за шест мјесеци (јануар – јун).


                                                                       IV
Остваривање права на додјелу финансијске помоћи врши се на основу документације коју доставља подносилац захтјева и то:
· ЦИПС-ова пријава пребивалишта на територији општине Невесиње за дијете и родитеље/старатеље, не старија од три мјесеца;
· Потврда o похађању наставе у школској 2026/2027. години у једном од подручних одјељења Oсновне школе „Ристо Пророковић“ Невесиње – издаје Основна школа ''Ристо Пророковић'';
· Копија текућег рачуна родитеља/старатеља.
Документација се предаје у оригиналу или овјереним фотокопијама.






V
1) Захтјев за остваривање права на додјелу финансијске помоћи се подноси на протоколу општине Невесиње.
2) Испуњеност услова и расподјелу финансијске помоћи по овом јавном позиву утврђује Комисија коју именује начелник општине.


VI
Јавни позив остаје отворен петнаест (15) дана од дана објављивања,а исти ће бити објављен на огласној табли Општинске управе Невесиње, интернет страници Општине Невесиње као и путем средстава јавног информисања.




                                                                                                                 Н А Ч Е Л Н И К 
                                                                                                             Миленко Авдаловић


Достављено:
· За објаву, 3х
· Одјељење за привреду и друштвене дјелатности
· Основна школа „Ристо Пророковић“
· a/a

